ФК Париз Сен Жермен

ФК Париз Сен-Жермен, (на француски Le Paris Saint-Germain, се чита: Ле Пари Сен Жермен) е француски фудбалски клуб од Париз, кој моментално се натпреварува во првата Лига 1, првото ниво на францускиот фудбал. Својте домашни натпревари, клубот ги игра на стадионот Паркот на принцовите, кој е со капацитет од 48.713 места и е дом на Париз Сен Жермен од 1974 година.

Клубот е основан во 1970 година. До денес ПСЖ е најуспешниот француски клуб во фудбалската историјата со 43 освоени трофеи. На домашната сцена, Парижаните освоиле девет титули од Лига 1, рекордни единаесет Купови на Франција, рекордни седум Лига купови на земјата, рекордни седум трофеи во Суперкупот на Франција и една титула во Лига 2. Во меѓународниот клупски фудбал, тие имаат освоено еден Куп на победниците на куповите и еден Интертото куп, а биле и финалисти во Лигата на шампионите и Суперкупот на Европа..Основан во 1970 година, клубот е најзначаен за својот професионален тим за фудбал, кој игра на највисоко ниво во француското фудбалско првенство во, Лига 1. ПСЖ е исто така единствениот клуб што никогаш не испаднал од Лига 1, и е еден од само двата француски клуба кои освоиле голема европска титула, а исто така претставува најпопуларен француски клуб.

Боите на домашниот дрес на ПСЖ се црвена, сина и бела, а амблемот на клубот е составен од истите овие бои со Ајфеловата кула во средина. Париз Сен Жермен има долгогодишно соперништво со екипата на Олимпик Марсеј, со која играат дерби во францускиот фудбал, познато како Ле Класик.

Во 2011 година, катарскиот емир Тамим бин Хамад Ал Тани, станал сопственик на клубот преку државната акционерска организација Катар Спортс Инвестментс (QSi). Преземањето го направило ПСЖ најбогатиот клуб во Франција и еден од најбогатите во светот.

Историја
Париз Сен-Жермен бил основан на 12 август 1970 година по спојувањето на ФК Париз - кој бил основан една година порано за да ја пополни празнината за немање топ-клуб во главниот град - и Стад Сен Жермен, основан во 1904 година во Сен Жермен-ен-Леј, роден град на Луј XIV. Клубот направил моментален напредок, изборувајќи промоција во Лига 1, освојувајќи ја титулата во Лига 2 во нивната прва сезона. Нивниот моментум сепак бил прекинат, кога клубот се разделил во 1972 година. Така, ФК Париз останал во Лига 1, додека ПСЖ бил административно исфрлен во Дивизија 3. Сепак одмаздата на ПСЖ дошла во 1974 година, кога тие се вратиле во Лига 1, а истата сезона ФК Париз испаднал една лига подолу. Истата година клубот се преселил на Паркот на принцовите.

Клупските витрини за трофеи ги поздравиле првите одличја кога бил освоен Купот на Франција во 1982 и 1983 година, во текот на една деценија обележана од играчи како Сафет Сушиќ, Луис Фернандес и Доминик Рошто. ПСЖ ја освоил и првата првенствена титула во 1986 година, само за да доживе тежок пад во следните сезони. Но, преземањето од страна на телевизискиот гигант Канал + го ревитализирала клубот и ПСЖ влегол во нивната златна ера. Предводени од Давид Жинола, Жорж Веа и Раи, клубот освоил 9 трофеи во текот на 1990-тите. Најзначајно, сепак било тоа што Парижаните ја освоиле својата втора првенствена титула во 1994 година, а потоа и првиот европски трофеј со освојувањето на Купот на победниците на куповите во 1996 година.

На почетокот на 21 век, во клубот играле нови ѕвезди. Но, и покрај магијата на Роналдињо и головите на Паулета, ПСЖ се борел да ги премести височините. Уште пет нови трофеи пристигнале во витрините на клубот во овој период: три во Купот на Франција, еден во Лига купот на Франција и еден во Интертото купот, но клубот станал попознат по тоа што паѓал од една во друга криза. Поради тоа, Париз Сен Жермен поминал две сезони борејќи се за опстанок, во кои испаѓањето било многу тесно избегнато.

Сето тоа се променило во 2011 година со доаѓањето на новите сопственици, Катар Спортс Инвестментс (QSi) и претседателот Насер Ал-Хелаифи. Тие воспоставиле исклучително амбициозен проект со цел да го направат ПСЖ клуб од самиот врв на европскиот фудбал. Веднаш по доаѓањето на новите катарски сопственици, како на трака во клубот започнале да "слетуваат" големи имиња како Златан Ибрахимовиќ, Тијаго Силва, Единсон Кавани, Нејмар и Килијан Мбапе со што клубот станал доминантен во францускиот фудбал, освојувајќи седум од последните осум титули во Лига 1. Клубот исто така, станал редовен учесник во Лигата на шампионите, каде најголемиот успех го оствариле во сезоната 2019-2020 кога стигнале до финалето во кое загубиле од  со 0-1.
Хронологија
  Хронологија на ФК Париз Сен Жермен 1970 - Клубовите ФК Париз и Стад Сен Жермен се спојуваат и го формираат ФК Париз Сен Жермен.
 1970-1971 - 1. место во Дивисион 2.  Промоција во Дивисион 1.
 1971-1972 - 16. место во Дивисион 1.  Испаѓање во Првенство Насионал.
 1972-1973 - 2. место во Првенство Насионал.  Промоција во Дивисион 2.
 1973-1974 - 2. место во Дивисион 2.  Промоција во Дивисион 1.
 1974-1975 - 15. место во Дивисион 1.
 1975-1976 - 14. место во Дивисион 1.
 1976-1977 - 9. место во Дивисион 1.
 1977-1978 - 11. место во Дивисион 1.
 1978-1979 - 13. место Дивисион 1.
 1979-1980 - 7. место во Дивисион 1.

 1980-1981 - 5. место во Дивисион 1.
 1981-1982 - 7. место во Дивисион 1
  Победник на Купот на Франција (1. титула).
 1982-1983 - 3. место во Дивисион 1.
Четвртфинале во Купот на победниците на куповите.
  Победник на Купот на Франција (2. титула).
 1983-1984 - 4. место во Дивисион 1.
Второ коло во Купот на победниците на куповите.
 1984-1985 - 13. место Дивисион 1.
Второ коло во Куп на УЕФА.
 1985-1986 -  Шампион на Франција (1. титула).
 1986-1987 - 7. место во Дивисион 1.
Прво коло во Куп на шампиони.
 1987-1988 - 15. место во Дивисион 1.
 1988-1989 - 2. место во Дивисион 1.
 1989-1990 - 5. место во Дивисион 1.
Второ коло во Куп на УЕФА.

 1990-1991 - 9. место во Дивисион 1.
 1991-1992 - 3. место Дивисион 1.
 1992-1993 - 2. место Дивисион 1.
Полуфинале во Куп на УЕФА.
  Победник на Купот на Франција (3. титула).
 1993-1994 -  Шампион на Франција (2. титула).
Полуфинале во Купот на победниците на куповите.
 1994-1995 - 3. место во Дивисион 1.
Полуфинале во Лигата на шампионите.
  Победник на Лига купот на Франција (1. титула).
  Победник на Купот на Франција (4. титула).
 1995-1996 - 2. место во Дивисион 1.
  Победник на Суперкупот на Франција (1. титула).
  Победник на Купот на победниците на куповите (1. титула).
 1996-1997 - 2. место Дивисион 1.
Финалист во Суперкупот на УЕФА.
Финалист во Купот на победниците на куповите.
 1997-1998 - 8. место во Дивисион 1.
Групна фаза во Лигата на шампионите.
  Победник на Лига купот на Франција (2. титула).
  Победник на Купот на Франција (5. титула).
 1998-1999 - 9. место во Дивисион 1.
Прво коло во Купот на победниците на куповите.
  Победник на Суперкупот на Франција (2. титула).
 1999-2000 - 2. место во Дивисион 1.

 2000-2001 - 9. место во Дивисион 1.
Втора групна фаза во Лигата на шампионите.
 2001-2002 - 4. место во Дивисион 1.
  Победник на Интертото купот (1. титула).
Трето коло во Куп на УЕФА.
 2002-2003 - 11. место во Лига 1.
Трето коло во Куп на УЕФА.
 2003-2004 - 2. место во Лига 1.
  Победник на Купот на Франција (6. титула).
 2004-2005 - 9. место во Лига 1.
Групна фаза во Лигата на шампионите.
 2005-2006 - 9. место во Лига 1.
  Победник на Купот на Франција (7. титула).
 2006-2007 - 15. место во Лига 1.
Осминафинале во Куп на УЕФА.
 2007-2008 - 16. место во Лига 1.
  Победник на Лига купот на Франција (3. титула).
 2008-2009 - 6. место во Лига 1.
Четвртфинале во Куп на УЕФА.
 2009-2010 - 13. место во Лига 1.
  Победник на Купот на Франција (8. титула).

 2010-2011 - 4. место во Лига 1.
Осминафинале во Лига Европа.
 2011-2012 - 2. место во Лига 1.
Групна фаза во Лига Европа.
 2012-2013 -  Шампион на Франција (3. титула).
Четвртфинале во Лигата на шампионите.
 2013-2014 -  Шампион на Франција (4. титула).
Четвртфинале во Лигата на шампионите.
  Победник на Суперкупот на Франција (3. титула).
  Победник на Лига купот на Франција (4. титула).
 2014-2015 -  Шампион на Франција (5. титула).
Четвртфинале во Лигата на шампионите.
  Победник на Суперкупот на Франција (4. титула).
  Победник на Лига купот на Франција (5. титула).
  Победник на Купот на Франција (9. титула).
 2015-2016 -  Шампион на Франција (6. титула).
Четвртфинале во Лигата на шампионите.
  Победник на Суперкупот на Франција (5. титула).
  Победник на Лига купот на Франција (6. титула).
  Победник на Купот на Франција (10. титула).
 2016-2017 - 2. место во Лига 1.
Осминафинале во Лигата на шампионите.
  Победник на Суперкупот на Франција (6. титула).
  Победник на Лига купот на Франција (7. титула).
  Победник на Купот на Франција (11. титула).
 2017-2018 -  Шампион на Франција (7. титула).
Осминафинале во Лигата на шампионите.
  Победник на Суперкупот на Франција (7. титула).
  Победник на Лига купот на Франција (8. титула).
  Победник на Купот на Франција (12. титула).
 2018-2019 -  Шампион на Франција (8. титула).
Осминафинале во Лигата на шампионите.
  Победник на Суперкупот на Франција (8. титула).
 2019-2020 -  Шампион на Франција (9. титула).
Финалист во Лигата на шампионите.
  Победник на Суперкупот на Франција (9. титула).
  Победник на Лига купот на Франција (9. титула).
  Победник на Купот на Франција (13. титула).
 2020-2021 - во Лига 1.

Бои, дресови и амблеми 
Бои
Боите на Париз Сен Жермен се сина, црвена и бела.

Дресови
Од почетокот до спојувањето со ФК Париз, Стад Сен Жермен носеле целосно бели дресови.Les guides de L'Équipe, Football 1969, pag. 129. Во 1970 година, новооснованиот Париз Сен Жермен избрал да ги надополни вообичаените бели шорцеви со црвени дресови и сини чорапи, што се боите на Париз. Три години подоцна, дизајнерот Даниел Ештер, новиот сопственик на клубот, создал нов домашен дрес предодреден да стане иконски: тој бил со сина боја со црвена вертикална лента во средината врамена со две бели линии од страните. Овој дизајн бил инспириран од една страна од дресот на Ајакс (Ештер всушност бил обожавател на Јохан Кројф), од друга страна на типичниот лајфстајл на Форд мустанг, кој се одликувал со присуство на контрастна надолжна лента на хаубата на моторот.

Во осумдесеттите години, наследникот Френсис Борели дополнително го изменил дресот, која стана бела со црвена и сина линија лево. По продажбата на пакетот акции на групата Канал +, шемата дизајнирана од Ештер била обновена, која потоа претрпела неколку измени: во 2000-2001 година била отстранета белата рамка, додека од следната година се префрлиле на сè повеќе темносина, како и понекогаш на децентрализирана примена на црвената лента. Од 2009 година па наваму, имало различни експерименти, кои иако скоро никогаш не ја промашиле шемата „сино со црвена лента“ (синиот дрес со црвени „риги“ од сезоната 2009-2010 и црвената дрес од сезоната 2010-2011), тие одбиле креативни и сложени решенија.

На 21 ноември 2015, во спомен на жртвите на терористичките напади во Париз, на дресот што го носеле играчите на ПСЖ на првенствениот натпревар во Лорјан и на двата последователни натпревари, од кои едниот во Лигата на шампионите пишувало JE SUIS PARIS; по трите натпревари дресовите биле продадени, а приходите донирани во добротворни организации.



Амблеми
Низ историјата Париз Сен Жермен имал неколку амблеми. На оригиналниот амблем на се наоѓала сина фудбалска топка со структура на шестаголник, со бела „лепенка“ во која имало црвен брод (позајмен од граѓанскиот амблем во Париз), сето тоа се наоѓало над името на клубот кое било испишано со црвени букви. Во 1972 година се појавило ново лого, во центарот на кое претставена со црвена боја се појавува Ајфеловата кула, нацртано со бели линии, додека под неа се наоѓала кралската лулка на Сен Жермен ан Ле (алегорија за раѓањето на францускиот крал Луј XIV). Автор на овој идентитет бил дизајнерот-покровител Даниел Ештер. Во периодите 1982-1986 и 1987-1990, дизајнот на Паркот на принципови бил додаден во долниот дел од логото.

Во сезоната 1986-1987 накратко бил користен поедноставен симбол: бел круг со два црвени и сини елементи што ги имплицираат на Ајфеловата кула и сликата на нозете на фудбалерот; следувала реставрацијата на логото на Ештер. Откако групата Канал + ја преземала сопственоста, во деведесеттите години, бил воведен нов амблем дизајниран од уметничкиот директор Етјен Робиал; Ајфеловата кула и кралската лулка исчезнуваат, заменети се со едноставни букви со името на клубот испишани со црвени и сини правоаголници.

Меѓутоа, веќе на крајот на дваесеттиот век, менаџерите одлучиле да ги повторат своите чекори, иако со некои измени: на рабовите на амблемот дизајниран од Ештер бил додаден бел круг со транскрипција на името на клубот и годината на основањето. Во 2013 година, новите сопственици од Катар Спорт Инвестментс дополнително го модифицирале логото на клубот, давајќи му посветла сина нијанса, истакнувајќи го зборот Париз и преместувајќи го името Сен Жермен на местото на годината на основање. Во центарот останува стилизираната Ајфелова кула, под која се наоѓа цвет на крин, симбол на градот Сен Жермен и на француската монархија, обоен во златна боја; од друга страна, лулката на Луј XIV исчезнува од амблемот.

Стадион

Својте домашни натпревари Париз Сен Жермен ги игра на стадионот Паркот на принцовите, кој има капацитет од 47,929 седечки места. Својот прв натпревар на овој стадион клубот го одиграл на 10 ноември 1973 година, против Ред Стар во Лига 2. Првиот натпревар во Лига 1 на овој стадион бил одигран помеѓу ФК Париз и Сошо. ПСЖ се преселил на овој терен по враќањето во Лига 1 во 1974 година, иронично истата година кога ФК Париз испаднал. До тој момент, тој бил дом на ФК Париз.

За време на нивните рани години, ПСЖ играл на неколку различни терени, вклучително и на главниот стадион во спортскиот комплекс Стад Мунисипал Жорж Лефер, потоа Стад Жан-Бун, Стад де Париз, па дури и на Паркот на принцовите неколкупати и покрај тоа што на него играл ФК Париз.

Играчи
 Моментален состав 

 Капитени, рекордери и познати играчи 
Капитенот на француската фудбалска репрезентација, Жан Џоркаеф му се придружил на Париз Сен Жермен во 1970-тата година и така станал првиот професионален играч и прв капитен на клубот. Моментален капитен на клубот е бразилецот Маркињос кој го заменил сонародникот Тијаго Силва. Официјалната интернет страница на клубот PSG.fr го избрала португалецот Паулета за најдобар играч во клупската историја. Тој воедно бил и најдобриот стрелец на клубот со 109 постигнати погодоци, сè додека неговиот рекорд не бил соборен од Златан Ибрахимовиќ во 2015 година. Паулета за пет години постигнал 109 погодоци во 211 натпревар, додека на швеѓанецот му биле потребни 137 натпревари да го собори рекордот и застанал на 156 гола.  Подоцна двајцата биле престигнати од уругваецот Единсон Кавани, кој денес е најдобар стрелец во историјата на клубот со точни 200 голови во дресот на ПСЖ.

Париз Сен Жермен му должи за својте успеси и на Сафет Сушиќ. Југословенскиот репрезентативец постигнал 85 гола и остварил рекордна 61 асистенција. Францускиот магазин France Football го избрал токму Сушиќ за најдобар играч во клупската историја. Жан-Марк Пилорже е играч со бнајмногу настапи за клубот (435). Џорџ Веа пак е најдобар стрелец на клубот во историјата кога се во прашање европските натпреварувања (16 голови). Тој исто така е првиот (и досега единствениот) играч на ПСЖ кој ја освоил Златната топка и бил прогласен за најдобар играч од страна на ФИФА. Нејмар и Килијан Мбапе се најскапите трансакции во историјата на клубот. Нејмар бил платен 222 милиона евра што не е само рекорд на ПСЖ, туку и најскап трансфер во историјата на фудбалот. Роналдињо долго бил најдобро продаден играч, кога преминал од ПСЖ во Барселона за 32 милиона евра. Тој бил престигнат од сонародникот Давид Луис, кој за 38,5 милиони евра бил продаден на .

 Капитени 
Подолу е даден хронолошкиот список на капитените на ПСЖ.

  Жан Џоркаеф (1970-1972)
  Камил Шоки (1972-1973)
  Жан-Пјер Дољани (1973-1975)
  Умберто Коељо (1975-1976)
  Мустафа Дахлеб (1976-1978)
  Доминик Батенај (1978-1985)
  Луис Фернандес (1985-1986)
  Жан-Марк Пилорже (1986-1987)
  Фабрис Пулен (1987-1988)
  Умар Сене (1988-1990)
  Сафет Сушиќ (1990-1991)
  Бруно Жермен (1991-1992)
  Пол Ле Гвен (1992-1994)
  Давид Жинола (1994)
  Ален Рош (1994-1995)
  Бернар Лама (1995-1997)
  Раи (1997-1998)
  Марко Симоне (1998-1999)
  Али Бенарбија (1999-2000)
  Ерик Рабесандратана (2000)
  Фредерик Деу (2000-2002, 2003-2004)
  Маурисио Почетино (2002-2003)
  Жозе-Карл Пјер-Фанфан (2004-2005)
  Паулета (2005-2008)
  Клод Макелеле (2008-2011)
  Мамаду Сако (2011-2012)
  Кристоф Жале (2012)
  Тијаго Силва (2012-2020)
  Маркињос (2020-денес)

Рекордери

Најмногу настапи
Matuidi égale Bathenay et Fernandez , psg.fr, 4 février 2017.
 Мес. Играч Настапи Период1  Жан-Марк Пилорже 435 1975 - 19871988 - 19892  Силван Арман 380 2004 - 20133  Сафет Сушиќ 344 1982 - 1991-  Пол Ле Гвен 344 1991 - 19985  Бернар Лама 318 1992 - 19971998 - 20006  Тијаго Силва 315 2012 - 2020-  Марко Верати 315 2012 - денес8  Мустафа Дахлеб 310 1974 - 19849  Единсон Кавани 301 2013 - 202010  Блез Матуиди 295 2011 - 2017 

Најдобри стрелци
Edinson Cavani devant Pauleta ! , psg.fr, 29 janvier 2017
 Мес. Играч Голови Период1  Единсон Кавани 200 2013 - 20202  Златан Ибрахимовиќ 156 2012 - 20163  Паулета 109 2003 - 20084  Доминик Рошто 100 1980 - 19875  Мустафа Дахлеб 98 1974 - 19846  Франсоа М'Пеле 95 1973 - 19797  Килијан Мбапе902017 - денес8  Сафет Сушиќ 85 1982 - 19919  Анхел Ди Марија822015 - денес10  Раи721993 - 1998


 Список на познати играчи 
АВСТРИЈА
 Рихард Нидербахер

АЛБАНИЈА
 Лорик Цана
 Едвин Мурати

АЛЖИР
 Али Бенарбија
 Мустафа Дахлеб

АНГЛИЈА
 Реј Вилкинс
 Дејвид Бекам

АРГЕНТИНА
 Маурисио Почетино
 Габриел Хајнце
 Хуан Пабло Сорин
 Освалдо Ардилес
 Карлос Бјанки
 Габриел Калдерон
 Марсело Гаљардо
 Хавиер Пасторе
 Леандро Паредес
 Анхел Ди Марија

БОСНА И ХЕРЦЕГОВИНА
 Ведад Ибишевиќ
 Вахид Халилхоџиќ

БРАЗИЛ
 Абел Брага
 Леоанрдо
 Раи
 Роналдињо
 Валдо
 Рикардо Гомес
 Вампета
 Кристијан
 Тијаго Силва
 Маркињос
 НејмарГВИНЕЈА
 Каба Дијавара

ГЕРМАНИЈА
 Кристијан Вернс
 Јулијан Дракслер

ИТАЛИЈА
 Џанлујџи Буфон
 Марко Симоне

ЈУГОСЛАВИЈА
 Сафет Сушиќ

КАМЕРУН
 Модест М'Бами
 Патрик Мбома
 Ерик Максим Шупо-Мотинг

КОНГО
 Франсоа М'Пеле

КОЛУМБИЈА
 Марио Јепес

ЛИБЕРИЈА
 Џорџ Веа

МАРОКО
 Талал Ел Каркури

НИГЕРИЈА
 Џеј Џеј Окоча
 Бартоломеу Огбече
 Годвин Окпара

ПАНАМА
 Хулио Дели Валдес

ПОРТУГАЛИЈА
 Умберто Коељо
 Уго Леал
 Елдер
 Даниел Кенеди
 ПаулетаРУСИЈА
 Сергеј Семак
 Игор Јановски

СЕНЕГАЛ
 Сар Бубакар
 Алиу Сисе

СРБИЈА
 Матеја Кежман
 Даниел Љубоја
 Марко Пантелиќ

ТУНИС
 Селим Бен Ашур

УРУГВАЈ
 Единсон Кавани
 Кристијан Родригес

ФРАНЦИЈА
 Никола Анелка
 Жоселин Англома
 Доминик Баратели
 Доминик Батенај
 Жоел Батс
 Даниел Браво
 Беноа Кое
 Хосе Кобос
 Патрик Колетер
 Фредерик Деу
 Викаш Дорасо
 Силван Дистен 
 Жан-Пјер Дољани
 Рајмонд Доменех
 Жан Џоркаеф
 Јури Џоркаеф
 Дидје Доми
 Луис Фернандес
 Лоран Фурније
 Давид Жинола
 Венсан Герен
 Жан-Ноел Ук Жерар Жанвион
 Филип Жанол
 Антоан Комбуар
 Бернар Лама
 Жан-Мишел Ларке
 Пол Ле Гвен
 Франсис Ласер
 Лионел Летизи
 Патрис Локо
 Блез Матуиди
 Килијан Мбапе
 Бруно Н'Готи
 Давид Н'Гог
 Жозе-Карл Пјер-Фанфан
 Жан-Марк Пилорже
 Адријан Рабио
 Лоран Робер
 Ален Рош
 Доминик Рошто
 Жан-Лук Сасус
 Амара Симба
 Даниел Ксуереб

ХРВАТСКА
 Ивица Шурјак
 Златко Вујовиќ

ЦРНА ГОРА
 Бранко Бошковиќ

ЧАД
 Набатинге Токо

ЧЕШКА
 Давид Розенал

ШВЕДСКА
 Златан Ибрахимовиќ

ШПАНИЈА
 Микел Артета
 Енрике де Лукас

Управа и стручни кадри
Управен одбор

 Сопственик  Тамим бин Хамад Ал Тани Мнозински акционер  Катар Спортс Инвестментс Претседател  Насер Ал-Хелаифи Заменик Генерален директор  Жан-Клод Блан Генерален секретар  Викторијано Мелеро Спортски директор  Леонардо Асистент спортски директор  Анџело Кастелаци


Тренерски штаб
 Тренер  Томас Тухел Помошник тренер  Арно Михелс Зумана Камара Жолт Лев Тренер на голманите  Џанлука Спинели Тренер за физичка подготовка  Рајнер Шреј Фитнес тренер  Никола Мајер Видео анализатор  Бењамин Вебер

 Тренери 

  Пјер Филипон (1970—1972)
  Роберт Викот (1972—1973)
  Жист Фонтен и Роберт Викот (1973—1975)
  Жист Фонтен (1975—1976)
  Велибор Васовиќ (1976—1977)
  Илија Пантелиќ и  Пјер Алонзо (1977)
  Жан-Мишел Ларке (1977—1978)
  Велибор Васовиќ (1978—1979)
  Пјер Алонзо и Камил Шоки (1979)

  Жорж Пејрош (1979—1983
  Лусијен Ледук (1983—1984)
  Жорж Пејрош (1984—1985)
  Кристијан Кост (1985)
  Жерар Улие (1985—1987)
  Ерик Момбер (1987—1988)
  Ерик Момбер и  Жерар Улие (1988)
  Томислав Ивиќ (1988—1990)
  Анри Мишел (1990—1991)

  Артур Жорже (1991—1994)
  Луис Фернандес (1994—1996)
  Рикардо и  Жоел Батс (1996—1998)
  Алан Жирес (1998)
  Артур Жорже (1998—1999)
  Филип Бержеро (1999—2000)
  Луис Фернандес (2000—2003)
  Вахид Халилхоџиќ (2003—2005)
  Лоран Фурније (2005)

  Ги Лакомб (2005—2007)
  Пол Ле Гвен (2007—2009)
  Антоан Комбуар (2009—2011)
  Карло Анчелоти (2011—2013)
  Лоран Блан (2013—2016)
  Унаи Емери (2016—2018)
  Томас Тухел (2018—2020)
  Маурисио Почетино (2020—2022)
  Кристоф Галтије (2022—денес)

 Титули 
 Домашни 
  Лига 1
 Шампион (9) : 1985-1986, 1993-1994, 2012-2013, 2013-2014, 2014-2015, 2015-2016, 2017–2018, 2018–2019, 2019–2020
 Вицешампион (8) : 1988-1989, 1992-1993 Сезоната ја обележал корупцискиот скандал за кој била обвинета екипата на Олимпик Марсеј, по што титулата им била одземена, а Canal+ (тогашниот сопственик на клубот) одбил да ја прифати титулата на ПСЖ, како второпласиран зад Марсеј, затоа што каналот не сакал да се замери со својте покрајински претплатници., 1995-1996, 1996-1997, 1999-2000, 2003-2004, 2011-2012, 2016-2017.
 Лига 2
 Шампион (1) : 1970-1971.
 Вицешампион (1) : 1973-1974.
  Куп на Франција
 Победник (13) рекорд : 1981-1982, 1982-1983, 1992-1993, 1994-1995, 1997-1998, 2003-2004, 2005-2006, 2009-2010, 2014-2015, 2015-2016, 2016-2017, 2017–2018, 2019–2020.
 Финалист (5) : 1984-1985, 2002-2003, 2007-2008, 2010-2011, 2018–2019.
  Лига куп на Франција
 Победник (9) рекорд : 1994-1995, 1997-1998, 2007-2008, 2013-2014, 2014-2015, 2015-2016, 2016-2017, 2017–2018, 2019–2020
 Финалист (1) : 1999-2000.
  Суперкуп на Франција
 Победник (9) : 1995, 1998, 2013, 2014, 2015, 2016, 2017, 2018, 2019.
 Финалист (4) : 1986, 2004, 2006, 2010.

 Меѓународни
  Куп на победници на купови
 Победник (1) : 1995-1996.
 Финалист (1) : 1996-1997.
 Интертото куп
 Победник (1) : 2001.

останати пласмани
 УЕФА Лига на шампиони
 Финалист (1) : 2019-2020.
 Суперкуп на Европа
 Финалист (1) : 1996.

 Наводи

 Надворешни врски 

PSG.FR - Матична страна 
Париз Сен Жермен на мрежното место на Лига 1 
Париз Сен Жермен на мрежното место на УЕФА


Категорија:Фудбалски клубови од Франција
Категорија:Спортот во Париз